Period: Ur III
Genre: Administrative
Transliteration:
<SURFACE>
di-til-la
1(diš) ma-an-šum₂-na sipa ama-gan-na-ka
ur-še-il₂-la dumu kas₄-pa-ke₄
5(diš) gin₂ ku₃-babbar-še₃ šu-du₈-a-ni i₃-gub
mu-bi-še₃ hu-uh-uh geme₂-ni in-na-ši-gar{ar}
ma-an-šum₂-na geme₂-mu nu-ra-šum₂ bi₂-in-du₁₁
geme₂ 5(diš) gin₂ ku₃-babbar-še₃ in-na-ši-gar-ra
lu₂-bala-sa₆-ga dumu ur{d}ba-ba₆
...
<SURFACE>
...
3(diš) ama-gan...nigar{gar}ki-du₁₀ mar-tu
ba-na-an-šum₂
giri₃-ni-i₃-sa₆ nigar{gar}ki-du₁₀ ba-an-tum₂-mu
ur{d}da-mu maškim
1(diš) lugal-uri₃ <unk> rig₇ nin-geškim-zi dam ur-kisal-ka
nin-geškim-zi-e geme₂{d}šul-pa-e₃ dumu-munus-a-ni in-na-ba
ur{d}ba-ba₆ dumu ur-kisal-ke₄ igi...ga₂-kam...a
ur-sag-ku₅ u₃ dam-ni nam-erim₂ ha-ma-ku₅-re
bi₂-in-du₁₁
nam-erim₂-bi ba-ku₅-da
<SURFACE>
<COLUMN>
lugal-uri₃ ki ur{d}ba-ba₆-ta
ur-sag-ku₅-ra ba-na-gi-in
ur{d}ba-ba₆ šeš ur-mes maškim
<COLUMN>
iti diri še...
mu gu...

Cuneiform:
<SURFACE>
𒁲𒌀𒆷
𒁹𒈠𒀭𒋧𒈾𒉺𒇻𒂼𒃶𒈾𒅗
𒌨𒊺𒅍𒆷𒌉𒁽𒉺𒆤
𒐊𒂆𒆬𒌓𒂠𒋗𒂃𒀀𒉌𒉌𒁺
𒈬𒁉𒂠𒄷𒄴𒄴𒊩𒆳𒉌𒅔𒈾𒅆𒃻𒅈
𒈠𒀭𒋧𒈾𒊩𒆳𒈬𒉡𒊏𒋧𒉈𒅔𒅗
𒊩𒆳𒐊𒂆𒆬𒌓𒂠𒅔𒈾𒅆𒃻𒊏
𒇽𒁄𒊷𒂵𒌉𒌨𒀭𒁀𒌑
...
<SURFACE>
...
𒐈𒂼𒃶...𒌋𒌓𒆤𒃻𒆠𒄭𒈥𒌅
𒁀𒈾𒀭𒋧
𒄊𒉌𒉌𒊷𒌋𒌓𒆤𒃻𒆠𒄭𒁀𒀭𒁺𒈬
𒌨𒀭𒁕𒈬𒉺𒁽
𒁹𒈗𒌶<unk>𒉺𒄸𒁺𒎏𒅆𒁾𒍣𒁮𒌨𒆦𒅗
𒎏𒅆𒁾𒍣𒂊𒊩𒆳𒀭𒂄𒉺𒌓𒁺𒌉𒊩𒀀𒉌𒅔𒈾𒁀
𒌨𒀭𒁀𒌑𒌉𒌨𒆦𒆤𒅆...𒂷𒄰...𒀀
𒌨𒊕𒋻𒅇𒁮𒉌𒉆𒉈𒊒𒄩𒈠𒋻𒊑
𒉈𒅔𒅗
𒉆𒉈𒊒𒁉𒁀𒋻𒁕
<SURFACE>
<COLUMN>
𒈗𒌶𒆠𒌨𒀭𒁀𒌑𒋫
𒌨𒊕𒋻𒊏𒁀𒈾𒄀𒅔
𒌨𒀭𒁀𒌑𒋀𒌨𒈩𒉺𒁽
<COLUMN>
𒌗𒋛𒀀𒊺...
𒈬𒄖...